 Ugu dambayntii, Guddoomiyaha KULMIYE waxa uu wax diinta Islaamka iyo damiirka dadku diido ku tilmaamay, isla markaana uu suaal geliyey dhaqannada madaxda xisbiga WADDANI ee la xidhiidha sawirrada ay ku dulgalaan dadka xannuunsanaya, waxaannu yidhi, Culimada iyo dadka damiirka baniaadamku damqo ayaan suaal weydiinayaa innagu cusub oo uu xisbiga WADDANI inoo curiyey, waxaan doonayaa in la iga jaahil bixiyo qof sakaraad ah oo xannuunsanaya inaan kamarad la dultago oo aan ka doono xod-xodasho siyaasadeed, booqashada dadka bukaa ma baniaadamnimaa oo diintaa ina fartay, mise waa is tus-tus siyaasadeed oo Facebook-ga lagu baahiyo. 